text: Klima i Sorø Kommune
  
  publiceret: 2021-11-01 00:00:00
  Kommunen ligger midt på Sjælland med et bakket terræn og en del vådområder. Vådområderne mindsker temperaturudsvingene. Samtidig dannes der ofte tåge og dis i morgentimerne, så temperaturen kun stiger langsomt. Selv om kysten ligger langt væk, betyder vådområderne, at kommunen ikke får de højeste og laveste temperaturer. Årsmiddeltemperaturen ligger da også lige på landsgennemsnittet med januar blandt landets ti koldeste.
  Det bakkede terræn midt inde i landet giver flere skyer og mere nedbør end mod vest. Alligevel ligger kommunens nedbør et stykke under landsgennemsnittet og med juli måned blandt de ti tørreste i landet. Den tørre luft giver flere soltimer, så kommunen ligger her lidt over landsgennemsnittet.
  Læs mere om natur og landskab i Sorø Kommune
  Læs også om
  Se alle artikler om Klima